דינה דיין

דינה דיין (נולדה ב-5 באוגוסט 1971, י"ד באב ה'תשל"א) היא פעילה חברתית ישראלית, ממייסדות תנועת הפריפריות, חברת מפלגת העבודה. נולדה בירושלים ליצחק ויעל ועקנין (לימים קרן). בגיל 8 (1979) עברה עם משפחתה למצפה רמון, למדה בתיכון המקומי "משגב", שירתה בחיל האוויר בבסיס עובדה. בעלת תואר שני מהמחלקה ללימודי מזרח תיכון באוניברסיטת בן-גוריון בנגב שם כתבה את התזה שלה בהנחיית פרופסור חגי רם. לאחר הבחירות לכנסת העשרים ועל רקע קולות ציבוריים שטענו כי אנשי הפריפריה מצביעים לליכוד שלא דואג לאינטרסים שלהם הקימה ביחד עם אבי דבוש ממרצ, אלישיב רייכנר מהבית היהודי ואחרים את "תנועת הפריפריות". התנועה הוקמה כדי לייצר סולידריות חברתית בין הקבוצות והמגזרים השונים החיים בפריפריה וכדי לצמצם פערים בין הפריפריה הגאוגרפית והחברתית למרכז. התנועה פעלה במטרה לקדם ביחד את האינטרסים של תושבי הפריפריה: קידום, חינוך ובריאות. בשנת 2016 צעדה דיין לצד תנועת הפריפריות וויקי קנפו מקיסריה לירושלים כדי להגדיל את קצבאות הנכים, בצעדה שגיבשה את דרישות הנכים והובילה לאחר מאבק לעליה משמעותית בקצבאות. בשנת 2017 התמודדה על ראשות מפלגת העבודה מול יצחק הרצוג, עמיר פרץ, אראל מרגלית ואחרים. במסגרת הקמפיין עבדה עם צוריאל שרון ופרסמה סרטון שהפך לסרטון ויראלי והציג את אתגרי עניי ישראל ותושבי הפריפריה. בימי ההתמודדות האחרונים הסירה את מועמדותה והעבירה את תמיכתה להרצוג. החל משנת 2017 פעילה דיין במספר נושאים חברתיים ופוליטיים וביניהם: צדק חלוקתי – לחץ ציבורי לשינוי גבולות מוניציפליים בין עיירות הפיתוח והמועצות האזוריות. תקצוב דיפרנציאלי – תקצוב שונה בתחומי הרווחה, הבריאות והחינוך שיאפשר למועצות חלשות לצרוך שירותים למרות שיטת המאצ'ינג בתקצובים ממשלתיים. גיוס נוער מהפריפריה ליחידות הסייבר – הגדלת מספר החיילים שמתגייסים ליחידות הסייבר השונות ומגיעים מהפריפריה הגאוגרפית והחברתית. בשנת 2021 מונתה לרכז את הפורום למאבק בעוני. באוגוסט 2021 טענה בתוכניות המילה האחרונה, הפטריוטים וברדיו קול ברמה, וכן בסדרת ציוצים בחשבון הטוויטר שלה שקיבלו הד נרחב ובאמצעות קידום האשטאג ייעודי, כי תושבי הגרעין התורני בעיר לוד, "המתנחלים בלוד", ובעיר מצפה רמון, מקבלים ממדינת ישראל שלא כהוגן דירות השייכות לדיור הציבורי. בעקבות זאת טענו מספר מחברי הגרעין כי אין אמת בטענה. יצחק לקס, שכיהן בין השנים 2014–2017 כיו"ר מועצת המנהלים של חברת עמידר, כתב כי "אף דירה של הדיור הציבורי במצפה רמון, ובכלל, אינה בידי אף גרעין תורני". לקראת הבחירות לכנסת ה-25, התמודדה בבחירות המקדימות של מפלגת העבודה. דיין קיבלה 1787 קולות והגיעה למקום ה-22 בבחירות. עם זאת, בשל שיטת השריון המגדרי בבניית הרשימה לכנסת, היא שובצה במקום ה-20 ברשימת המפלגה לכנסת. בספטמבר 2022 הנהיגה ביחד עם אבי דבוש ומנהיגים נוספים את צעדת השוויון השנייה לקחו חלק בצעדה אלפים רבים בקריאה לשוויון בחברה הישראלית, בחינוך, רווחה, תעסוקה, תחבורה. במסגרת הצעדה נוסח מסמך דרישות מרכז לפתרונות בתחומים השונים שיכולים להיות מיושמים על ידי ממשלת ישראל מיידית. דיין מפרסמת טורים באופן קבוע בישראל היום, גלובס ופלטפורמות נוספות. שימשה חברת פאנל בתוכנית הפטריוטים בערוץ 20. דיין נשואה לעירא דיין, אמן ישראלי, ולהם שלושה ילדים. מקיימת אורח חיים דתי. מדיה וקבצים בנושא דינה דיין בוויקישיתוף טעיתי כשפרשתי 24 שעות לפני סוף הקמפיין הבלוג של טל שניידר 2017 ירדן אלעזר, החרדית שהיא גם שמאלנית לא מוותרת על החלום להיות ח"כית, באתר Xnet‏, 5 בדצמבר 2018 דינה דיין בגלובס רויטל עמירן, ‏דינה דיין היא המועמדת המסקרנת ביותר בבחירות לראשות העבודה, באתר מעריב אונליין, 8 ביוני 2017 דינה דיין בפגוש את העיתונות דינה דיין- אני הפחדים שלכם דינה דיין חשבון הנפש של השמאל - ערוץ 20 - 2021 גליה היפש, ‏אין דין ויש דיין: האישה שהייתה הפתעת הפריימריז לראשות "העבודה", באתר ‏מאקו‏, 12 ביולי 2017 למה מתעלמים מדינה דיין, המתמודדת לראשות העבודה?, באתר חדשות 13, 8 ביוני 2017 כנס ספיר - על עתידה של פוליטיקה אחרת צ'ה גווארה עם שביס- חדשות 13 אינס אליאס, האם חרדית מזרחית תציל את מפלגת העבודה?, באתר הארץ, 8 ביוני 2017 שאלה תשובה - דינה דיין ואמילי מואטי - כאן 11 מפלגת העבודה - מרב הניתוק- 19 ביוני 2022- ישראל היום ציוץ ותגובות של דינה דיין ברשת החברתית טוויטר, 23 באוגוסט 2021. עימות: תושבת לוד עונה לאשת השמאל המתנגדת למגורי הגרעינים התורניים - קול ברמה, באתר קול ברמה, ‏25 באוגוסט 2021; שילה פריד, ‏"את אדם שקרן": תושבי לוד יוצאים נגד ההאשמות נגדם, בעיתון מקור ראשון, 25 באוגוסט 2021; - ערוץ 7, מתן צור: "קמפיין שקרי שמובילים דינה דיין וחבריה", באתר ערוץ 7, 25 באוגוסט 2021 ציוץ של יצחק לקס ברשת החברתית טוויטר, 26 באוגוסט 2021; #מתנחלוד הגרעינים התורניים תחת מתקפה: יו"ר עמידר לשעבר בנתון שובר שוויון, באתר כיפה עזרי, צעדת השיוויון 2022, באתר עמותת קשת, ‏2022-07-10 14.9.22 צעדת השוויון 2022 - מסמך יעדים.pdf, באתר Dropbox (באנגלית)